
Z A P I S N I K

40. sjednice Vijeća Mjesnog odbora Folnegovićevo naselje održane 18. rujna 2024.
u prostorijama Mjesnog odbora Folnegovićevo naselje, Joze Laurenčića 8B s početkom 
[bookmark: _GoBack]        u 18:00 sati

Nazočni članovi Vijeća: Hrabren Dobrotić, Andrea Jelić, Dalibor Kiseljak, Nikolina Krešo, Mateo Perko i Bojana Stajčić
Ostali nazočni: /
Odsutni članovi Vijeća: Frane Čavka
Zapisnik vodi: Hrabren Dobrotić

	Predsjednica Vijeća Nikolina Krešo konstatira, da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 40. sjednicu Vijeća Mjesnog odbora.

Vijeće jednoglasno, bez primjedbi, prihvaća tekst Zapisnika 39. sjednice održane 30. kolovoza 2024.
	Na prijedlog predsjednice Vijeće jednoglasno utvrđuje

D N E V N I     R E D:
1. Donošenje mišljenja/zaključka o Nacrtu prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica, koje se obavljaju u kioscima i vanjskom izgledu kioska.
2. Godišnji izvještaj o izvršenju financijskog plana MO Folnegovićevo naselje  za 2023.
3. Prijedlog zaključka za Plan potreba u 2025. godini.
4. Prijedlog zaključka o inicijativi spajanja Mjesnih odbora.
5. Zaključak o Odluci o izmjeni Poslovnika o radu Vijeća Mjesnog odbora Folnegovićevo   naselje.
6. Aktualna komunalna problematika.
7. Korištenje prostora MS.
8. Razno: izvješća , pitanja i prijedlozi.

Ad. 1.		Donošenje mišljenja/zaključka o Nacrtu prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica, koje se obavljaju u kioscima i vanjskom izgledu kioska.

Vijećnici su dobili materijale na razmatranje. VMO Folnegovićevo naselje jednoglasno podržava odluku donesenu u nastavku.
Na temelju članka 10. stavaka 3. i 6. Zakona o trgovini (Narodne novine 87/08, 116/08, 76/09, 114/11, 68/13, 30/14, 32/19, 98/19, 32/20 i 33/23), članka 14. stavaka 1. i 3. Zakona o ugostiteljskoj djelatnosti (Narodne novine 85/15, 121/16, 99/18, 25/19, 98/19, 32/20, 42/20 i 126/21) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Gradska skupština Grada Zagreba je donijela
 
ODLUKU 

o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska
 
Članak 1.
 
[bookmark: _Hlk41304693]U Odluci o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica, koje se obavljaju u kioscima i vanjskom izgledu kioska (Službeni glasnik Grada Zagreba 22/20) članak 2. mijenja se i glasi:
 	 
„Trgovina na malo i ugostiteljska djelatnost mogu se obavljati u kioscima na lokacijama u gradskim četvrtima.“
Kartografski prikaz lokacija i mjesta na lokacijama sastavni je dio ove odluke i ne objavljuje se u Službenom glasniku Grada Zagreba nego na mrežnoj stranici Grada Zagreba.
 U tabličnom prikazu po gradskim četvrtima određen je broj lokacije, naziv lokacije, mjesni odbor, broj mjesta i namjena kioska.

	Broj lokacije
	NAZIV LOKACIJE
	MJESNI ODBOR
	BROJ MJESTA
	Namjena

	13.
	Južno od Ulice Joze Laurenčića, kod trafostanice
	FOLNEGOVIĆEVO NASELJE
	13.1.

	- trgovina novinama i duhanskim prerađevinama



Članak 2.
 
Ova odluka stupa na snagu osmoga dana od dana objave u Službenom glasniku Grada Zagreba.
 
Predsjednica Krešo pojašnjava da se ova odluka ne odnosi na mjesta za trgovina na malo u formi štandova za povrće, koja su predmet druge Odluke, vezano uz koju se čeka rješenje, da se eventualni zainteresirani prodavači jave za lokaciju na prostoru MO Folnegovićevo naselje.

Ad. 2.	Godišnji izvještaj o izvršenju financijskog plana MO Folnegovićevo naselje  za 2023.

Vijećnici su dobili materijale na uvid. VMO Folnegovićevo naselje jednoglasno prihvaća

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Folnegovićevo naselje za 2023.

Članak 1. 
Godišnji izvještaj o izvršenju Financijskog plana Mjesnog odbora Folnegovićevo naselje za 2023. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2023.
(€)
	Ostvareno prihoda za 2023.
(€)
	Ostvareno rashoda za 2023.
(€)
	Indeks (5/3*100)

	1
	2
	3
	4
	5
	6

	 
	RASHODI
	90.400,00
	90.400,00
	88.915,19
	98,36

	3
	RASHODI POSLOVANJA
	90.400,00
	90.400,00
	88.915,19
	98,36

	32
	Materijalni rashodi
	90.400,00
	90.400,00
	88.915,19
	98,36

	323
	Rashodi za usluge
	77.530,00
	77.530,00
	76.535,62
	98,72

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	77.530,00
	77.530,00
	76.535,62
	98,72

	 
	ODRŽAVANJE JAVNIH POVRŠINA
	48.120,00
	48.120,00
	47.125,62
	97,93

	 
	ODRŽAVANJE NERAZVRSTANIH CESTA
	29.410,00
	29.410,00
	29.410,00
	100,00

	329
	Ostali nespomenuti rashodi poslovanja
	12.870,00
	12.870,00
	12.379,57
	96,19

	3291
	Naknade za rad predstavničkih i izvršnih tijela, povjerenstava i slično
	11.940,00
	11.940,00
	11.663,37
	97,68

	3299
	Ostali nespomenuti rashodi poslovanja
	930,00
	930,00
	716,20
	77,01



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Folnegovićevo naselje.

Ad. 3. Prijedlog zaključka za Plan potreba u 2025. godini

	U sklopu Plana potreba za 2024. godinu, VMO Folnegovićevo naselje izdvojilo je sredstva i osiguralo ili će izdvojiti sredstva i osigurati sljedeće:
· polaganje vijenaca i paljenje lampaša kod spomenika braniteljima 99. brigade HV povodom obilježavanja Dana državnosti i Dana sjećanja na žrtve Domovinskog rata 30. svibnja 2024.
· kulturnu manifestaciju Dan kulture na Folki 22. 6. 2024,
· polaganje vijenaca i paljenje lampaša kod spomenika braniteljima 99. brigade HV povodom obilježavanja Dana sjećanja na žrtvu Vukovara i Škabrnje 18. 11. 2024.
· kulturnu manifestaciju Druženje sa Sv. Nikolom 6. 12. 2024..

Plan potreba izveden je u organizacijskoj i financijskoj suradnji s MO Janko Matko i GČ Peščenica-Žitnjak.

	U 2025. godini predviđa se financijski Plan potreba od 4.000,00 € neto, kao i dio sredstava Plana potreba GČ Peščenica-Žitnjak.
	Za hranu i piće izdvaja se 5% od iznosa, koji se raspodjeljuje prema utrošku sredstava za pojedinu aktivnost. MO Folnegovićevo naselje trebalo je dobiti hranu i piće u vrijednosti 106,00 € za manifestaciju Dan kulture na Folki, a utrošeno je manje te shodno tome i dostavljeno manje hrane i pića. VMO će ispitati zašto je došlo do ove promjene.
	82,00 € očekuje se za troškove hrane i pića za aktivnost Druženje sa Sv. Nikolom u prosincu.
	Dio neutrošenih sredstava za tekuću godinu, trebao bi se preraspodijeliti u rebalansu.

Na temelju  članka 9. točke 4. i članka 16. točke 3. Pravila Mjesnog odbora Folnegovićevo naselje  i članka 28. stavka 3. Poslovnika Vijeća Mjesnog odbora Folnegovićevo naselje , Vijeće Mjesnog odbora na 40. sjednici, 18. rujna  2024., donijelo je 

ZAKLJUČAK
                                                Plan potreba u 2025. godini

Vijeće Mjesnog odbora Folnegovićevo naselje osigurat će iznos od 4.000,00 EUR za Plan potreba u 2025. 
Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.

Ad. 4.	Prijedlog zaključka o inicijativi spajanja Mjesnih odbora

	Razlozi inicijative spajanja su ojačavanje pozicije VMO, ubrzavanje procesa obavljanja komunalnih aktivnosti, skraćivanje sastanaka koordinacije vijećnika VMO i VGČ te smanjenje broja zaključaka (i njihovo brže rješavanje) na sjednicama VGČ.
	Generalni stav Grada je, da je na njegovoj razini previše mjesnih odbora. Konkretno, na području GČ Peščenica-Žitnjak 9 od ukupno 16 mjesnih odbora ima manje od 3000 stanovnika te su površinom vrlo mali. MO Folnegovićevo naselje broji 2873 stanovnika, a Janko Matko oko 1150. Ujedinjavanjem bi se došlo do broja stanovnika, koji omogućuje 7 vijećnika u VMO na razini cjelovitog naselja. Financijska i prostorna struktura ostala bi jednaka kao i do sada. Ovaj se prijedlog provodi na razini svih GČ.

Na temelju članka 99. stavka 1. točke 10. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), članka 15. točke 10. Pravila Mjesnog odbora Folnegovićevo naselje  (od 26. travnja 2023.), Vijeće Mjesnog odbora Folnegovićevo naselje, na 40. sjednici, 18. rujna 2024. jednoglasno je donijelo

ZAKLJUČAK
[bookmark: _Hlk24016968]o inicijativi za postupkom izmjene područja i naziva Mjesnog odbora Folnegovićevo naselje 

1. Vijeće Mjesnog odbora Folnegovićevo naselje je raspravljalo o inicijativi za postupkom izmjene područja i naziva Mjesnog odbora.

2. Predlaže se spajanje Mjesnog odbora s Mjesnim odborom Janko Matko u cijelosti – bez dodatnih izmjena granica. Predlaže se da novi Mjesni odbor nosi naziv Mjesni odbor Folnegovićevo naselje.

Ovaj zaključak se dostavlja Vijeću Gradske četvrti Peščenica –Žitnjak  na nadležno postupanje.

Ad. 5.	Zaključak o Odluci o izmjeni Poslovnika o radu Vijeća Mjesnog odbora Folnegovićevo naselje
Nakon rasprave Vijeće jednoglasno donosi:

Z A K L J U Č A K

Kojim prihvaća prijedlog odluke o izmjeni Poslovnika o radu Vijeća Mjesnog odbora Folnegovićevo Naselje

ODLUKA
o izmjeni Poslovnika o radu Vijeća Mjesnog odbora Folnegovićevo naselje


Članak 1.

	U Poslovniku o radu Vijeća Mjesnog odbora Folnegovićevo naselje, donesenog na 40. sjednici, 18. rujna 2024., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 

Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.

Ad. 6.	Aktualna komunalna problematika

Pješački prijelaz kod M. Trnine 13

Temeljem prijedloga VMO Folnegovićevo naselje, vijećnici su od VGČ Peščenica-Žitnjak dobili na razmatranje materijale koji se tiču prijedloga uspostave pješačkog prijelaza H19 u Ul. M. Trnine kod k. br. 13. VGČ na temelju prijedloga VMO daje suglasnost na prijedlog uspostave pješačkog prijelaza H19 te postavu horizontalne i vertikalne signalizacije u Ulici Milke Trnine kod k. br. 13.

Obnova školskog igrališta OŠ Lovre pl. Matačića
	Razlozi kašnjenja radova na obnovi igrališta OŠ Lovre pl. Matačića su zaštopani slivnici, na što je ukazivao na ranijim sjednicama vijećnik Frane Čavka. Budući da su se oko sanacije slivnika trebali uskladiti Gradski ured za mjesnu samoupravu, promet, civilnu zaštitu i sigurnost, Vodoopskrba i odvodnja i konačno Zrinjevac, na radove se čekalo. Hitno čišćenje 12 slivnika podmireno je kroz hitne intervencije.

Ad. 7. Korištenje prostora MS

Gospođa Branka Božina poslala je zahtjev za jednokratno korištenje prostora MS u svrhu obiteljskog okupljanja i to dana 5. listopada 2024. od 14 do 20 sati.
VMO je suglasno i odobrava ovaj zahtjev.

Ad. 8.	Razno: izvješća, pitanja, prijedlozi

a) Vijećnica Andrea Jelić predlaže VMO inicijativu izmještanja klupe u Ulici M. Trnine kod ulaza na k. br. 1 na povoljniju lokaciju (bliže nogostupu).
b) VMO Folnegovićevo naselje postavit će upit nadležnom gradskom uredu vezano uz postavljanje horizontalnih uspornika (ležećih policajaca) na Laurenčićevoj ulici kod škole.
c) Sanirana je poplava u velikoj dvorani prostora MS, uzrokovana oštećenjem cijevi i curenjem vode iz jednog od stanova iznad dvorane.
d) Nadležni gradski ured razmatra uklanjanje dopunskog znaka za parkiranje autobusa blizu džamije (MO Savica-Šanci), što je predmet o kojem je bilo riječi na prethodne dvije sjednice VMO Folnegovićevo naselje.

Ovime je dnevni red sjednice iscrpljen.

Predsjednica zaključuje sjednicu u 19:00 sati.
	 
Zapisnik sastavili Hrabren Dobrotić i Nikolina Krešo.

KLASA:024-08/003/1881 
URBROJ:251-13-11-11/003-24-2 
Zagreb, 18. 9. 2024.
Predsjednica
Vijeća Mjesnog odbora Folnegovićevo naselje                                                                                                                       Nikolina Krešo


Potpredsjednik  
Vijeća Mjesnog odbora Folnegovićevo naselje                                                                                                                       
Hrabren Dobrotić             

